TVIRTINU:

Klaipėdos rajono BĮ sporto centras

direktorius V. Liutikas

2016-05-24

**TRADICINIS BĖGIMAS „SU“ MARS PO GARGŽDŲ MIESTĄ**

**NUOSTATAI**

**I. Tikslai ir uždaviniai**

1.1. Paminėti Gargždų miesto 763-ąjį gimtadienį.

1.2. Laisvalaikio užsiėmimo pomėgių formavimas vaikų, jaunimo ir suaugusiųjų tarpe.

1.3. Skatinti visuomenę sportuoti.

1.4. Išaiškinti pajėgiausius bėgikus įvairiose distancijose.

**II. Renginio organizatoriai**

2.1. Klaipėdos rajono BĮ sporto centras, UAB „Mars Lietuva“, Klaipėdos rajono sporto klubas „Ritmas“.

**III. Bėgimo vieta ir laikas**

3.1. Renginio data – **2016 m. birželio 4 d.**

3.2. Starto ir finišo vieta: Prie Klaipėdos rajono kultūros centro ( Klaipėdos g. 15, Gargždai).

3.3. Dalyvių registracijos vyks **nuo 9.00 val. iki 9.30 val.**

3.3.1. **I** gr. startuos 10.00 val., distancija 1 ratas (1300 m**).**

3.3.2. **II** gr. startuos10.10 val., distancija 3 ratai (3900 m).

3.3.3. **III** gr. startuoja 10.20 val., distancija 5 ratai (6500 m).

3.3.4. **IV** gr. startuoja 10.30 val., distancija 8 ratai (10400 m).

**IV. Dalyviai, dalyvavimo sąlygos**

4.1. Varžybose gali dalyvauti visi norintys (nebūtina bėgti, galima ir eiti), užsiregistravę ir pasitikrinę sveikatą.

4.2. Dalyviai nebus skirstomi į amžiaus grupes:

4.3. Visi dalyviai registruojasi puslapyje [www.bekime.lt/registracija](http://www.bekime.lt/registracija) arba atsiųsdami paraišką elektroniniu paštu [bekime42@gmail.com](mailto:bekime42@gmail.com).Užsiregistruoti individualiam bėgimui bus galimybė ir bėgimo dieną nuo 9.00 iki 9.30 val.. Numerius registruoti dalyviai galės atsiimti bėgimo dieną prie sekretoriato stalelio.

4.4. Visi dalyviai bėgime dalyvauja laisva valia ir prisiima visą su dalyvavimu bėgime ir po jo susijusią (su įvairiais sveikatos sutrikimais) riziką. Kiekvienas užsiregistravęs dalyvis sutinka su varžybų sąlygomis. Organizatoriai neatsako už bėgimo metu patirtas traumas, kiekvienas dalyvis atsako už savo sveikatą pasirašydamas registracijos lape. Už nepilnamečius asmenis, dalyvaujančius renginyje atsako jų tėvai, globėjai, mokytojai arba treneriai.

4.5. Dalyviai turi turėti tinkamą bėgimui sportinę aprangą, avalynę.

4.6. Gautus numerius tvirtinti ant marškinėlių priekio (krūtinės), aiškiai matomojoje vietoje.

4.7. Registruotis į bet kurią bėgimo rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai neužskaitomi.

4.8. Renginio metu trasoje negalima: lydėti dviračiais, riedučiais ar kt. priemonėmis. Stengtis nenukrypti nuo trasos (sankryžose bus nukreipimo gairelės).

**V. Apdovanojimai**

5.1. Visose individualaus 1 rato (1.3 km), 3 ratų (3.9 km), 5 ratų (6.5 km), 8 ratų (10.4 km) bėgimo atkarpų rungtyse 1 – 3 vietas užėmę dalyviai apdovanojami specialiais įsteigtais prizais, medaliais, taurėmis ir diplomais.

**VI. Bėgimo trasos**

6.1. Dalyviai renkasi prie Klaipėdos rajono kultūros centro esančioje aikštelėje (Klaipėdos g. 15), kur šalia aikštelės Klaipėdos gatvėje bus duodamas startas. Po starto dalyviai bėgs Klaipėdos gatve iki sankryžos. Sankryžoje, prie šviesoforo suks į dešinę, J.Janonio gatve bėgs iki sankryžos, kurioje suks į dešinę, Žemaitės gatve, kurioje bėgs tiesiai iki Kvietinių gatvės. Žemaitės ir Kvietinių gatvės sankryžoje suks į dešinę ir bėgs tiesiai pro savivaldybę iki Klaipėdos gatvės. Sankryžoje posūkis į dešinę ir tiesiai Klaipėdos gatve iki kultūros centro aikštelės, tai bus 1 kilometras 300 metrų (1 ratas).

**VII. Kitos sąlygos**

7.1. Kiekvienas dalyvis užsiregistravęs į bėgimą savo parašu patvirtina, kad sutinka jog renginio organizatoriai visas renginio metu padarytas nuotraukas bei filmuotą video medžiagą gali savo nuožiūra ir be atskiro dalyvių sutikimo naudoti reklamos ir rinkodaros tikslais.

**VIII. Kontaktai**

8.1.Organizatorius: Klaipėdos rajono BĮ sporto centras (J.Janonio g. 9, Gargždai) tel. 4552290, mob. 860864333.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nuostatus parengė

Dir. pav. Modestas Žukauskas